A 44 éves szakember 2008 és 2012 között a Valenciánál dolgozott, majd egy fél éves moszkvai kiruccanás után 2013 januárjában lett a Sevilla mestere. Irányításával a csapat sorozatban háromszor (2014, 2015, 2016) megnyerte az Európa Ligát, ezek után várható volt, hogy a szakember kap komolyabb ajánlatokat is.
A francia sajtó szerint a PSG őt szeretné szerződtetni, ezt a hírt látszik megerősíteni, hogy Emery vasárnap bejelentette távozását. Utódja várhatóan az argentin Jorge Sampaoli lesz, aki a chilei válogatott szövetségi kapitányaként tavaly megnyerte a Copa Americát.
A Sevilla augusztus 9-én már tétmérkőzést vív az európai Szuperkupáért, győzelmére a szorzó 7.00, a döntetlenre 4.75, míg a BL-győztes Real Madrid sikerére 1.40.
A PSG elnöke, Nasszer al-Khelaifi a hónap elején nagy változásokat ígért és annak ellenére nyilvánosan kritizálta a hivatalban lévő Laurent Blanc edzőt, hogy a klub otthon triplázott és a Ligue 1 mellett megnyerte a Ligakupát és a Francia Kupát is. A Bajnokok Ligájában azonban ismét elmaradt a nagy áttörés, a csapat a negyeddöntőben elvérzett a Manchester City ellen.
“A klubnak egy új ciklusba kell kezdenie” – jelentette ki az elnök-tulajdonos, aki várhatóan megkezdi a hivatalos tárgyalásokat Emeryvel. A Guardian úgy tudja, az üzletet akár már a héten megerősíthetik a felek. Emeryt a közelmúltban hírbe hozták az Evertonnal is, de várhatóan ott a a jelenleg a Southamptonnál dolgozó Ronald Koeman lesz a befutó.
Tags: Emery, Paris Saint-Germain, PSG, real madrid, Sevilla, Unai Emery
← Portugália vs. Izland – 2016/06/14
A Juventusban folytatja Pjanic →